**AS Varmata info**

AS Varmata on üle 20. aastase ajalooga võrguettevõtja.

Maagaas on madala hinnaga ja üks soodsamate paigaldus- ja hoolduskuludega kütteliik.

Gaasikütte kasutegur on 92–98%, mis tähendab, et gaasist võetakse välja kogu võimalik saadav energia. Moodsates kondensaatkateldes kasutatakse suitsugaasides sisalduva veeauru "varjatud" soojust, mille tulemusel saavutatakse seadme kasuteguri kuni 15 % tõus. Selliselt kasutatakse ära gaasi põlemisel tekkiv kondensatsioon ja saavutatakse kasuteguriks kuni 110%. Lisaks on tänapäevased maagaasiseadmed varustatud kõikide vajalike ohutusanduritega.

Gaasiküte on üks kõige tänapäevasemaid, ohutumaid ja ökoloogilisemaid soojusenergia tootmise viise. Maagaasil on suur kütteväärtus ning selle põlemisel ei moodustu tuhka ega väävliühendeid ja CO2 eraldub minimaalselt. Lisaks vähendab gaasi torutransport koormust auto- ja raudteetranspordile ning heitgaaside ja müra hulka. Seega erinevalt tahkekütustest ei reosta maagaas kinnistute ümbruse õhku ning säästab Eesti metsa ja maastikku.

**Kütteliikide hinnavõrdlus\* arvestades AS Varmata võrgupiirkondadega:**

Maagaas 32 – 37 €/MWh (olenevalt katla effektiivsuset)

Keskküte 49,80 €/MWh (Fortum Tartu) – 63,04 €/MWh (Adven Eesti Viiratsi)

Elektriküte 125 – 135 €/MWh (olenevalt katla effektiivsuset)

Õliküte 130 – 140 €/MWh (olenevalt katla effektiivsuset)

\*-hindadele lisandub seadusega sätestatud käibemaks, arvestatud 30.oktoobri 2017 seisuga.



Maagaasiga on tootmises võimalik kasutada kõrgemaid temperatuure vajavaid tehnoloogiad, mida keskküttega pole võimalik saavutada.

Maagaasitrassiga liitumine on vastavalt Konkurentsiameti regulatsioonile kulupõhine. Aastatel 2016 – 2017 AS Varmata võrgupiirkondades rajatud gaasitrasside, kokku üle 6200 m, ehituslikuks maksumuseks kujunes 45 – 70 EUR/jm.

Alates 01. septembrist 2016.a. kehtib AS Varmata võrgupiirkondades võrguteenuse hind 0,09 €/m3. Tänases hinnaregulatsioonis on võrkude korrashoiu - ja järelevalve kulud võrguettevõtja kohustus ning kulude üle teostab kontrolli Konkurentsiamet.

Alates 01. jaanuarist 2018.a. on **Maksu- ja Tolliameti** poolt kehtestatud maagaasiaktsiisiks 0,05065 €/m3. Majandus- ja kommunikatsiooni ministeeriumil on pooleli läbirääkimised Euroopa Nõukoguga tootmisettevõtetele aktsiisisoodustuste tegemiseks alates 2019 aastast. Mitteametlik positiivne luba on saadud ja heaks näiteks on Soomes kehtiv aktsiisivabastus tootmisettevõtetele.

AS Varmatal on käsil uuringud biometaani tootmise juurutamiseks, et võimalusel kaasata piirkondlikke põllumajandus- ja tootmisettevõtteid. Biomassist ja jäätmetest biogaasi tootmine on juba täna muutumas majanduslikult tasuvamaks kui kunagi varem. AS Varmata võrgupiirkondade klientidel olemas võimalus osta biometaani. Eesti, Soome ja Leedu ülekandevõrkude operaatorite poolt kavandatavad riikideevahelised maagassitorud Balticconnector ja GIPL parandavad maagaasi varustuskindlust Eestis, moodustub suurem Soomet ja Balti riike hõlmav maagaasiturg koos alternatiivsete tarnekanalitega, mis suurendab  konkurentsi gaasiturul, paranevad võimalused taastuvenergia (biometaan) kasutamiseks, suureneb maagaasi varustus- ja tarnekindlus Balti-Soome piirkonnas ja paraneb Soomet ning Balti riike hõlmava ühise gaasituru integreeritus Euroopa Liidu ühtse turuga.

Oleme lahkesti valmis tekkivatele küsimustele vastama.

Tervitades

Ants Kippasto

nõukogu esimees

AS VARMATA

5066864